Úrskurðarnefnd umhverfis - og auðlindamála hefur í tveimur úrskurðum ( nr. 29 og 30 / 2019 ) sem féllu þann 19. desember 2019 hafnað kröfu um ógildingu ákvörðunar Matvælastofnunar frá 21. mars sl. um að veita Fiskeldi Austfjarða hf. rekstrarleyfi fyrir annars vegar 9.800 tonna ársframleiðslu á laxi í sjókvíum í Berufirði , þar af að hámarki 6.000 tonna ársframleiðslu á frjóum laxi og hinsvegar 11.000 tonna ársframleiðslu á laxi í sjókvíum í Fáskrúðsfirði , þar af að hámarki 6.000 tonna ársframleiðslu á frjóum laxi . Náttúruverndarsamtök Íslands , náttúruverndarfélagið Laxinn lifi , Veiðifélag Breiðdæla , Veiðifélag Hofsár og Sunnudalsár , Veiðifélag Selár og Veiðifélag Vesturdalsár kærðu framangreinda ákvörðun til úrskurðarnefndarinnar . Kröfu Veiðifélags Hofsár og Sunnudalsár , Veiðifélags Selár og Veiðifélags Vesturdalsár var vísað frá nefndinni . Í úrskurðinum komst nefndin að þeirri niðurstöðu að ekki væru þeir form - eða efnisannamarkar á undirbúningi eða meðferð rekstrarleyfisákvörðunar Matvælastofnunar að ógildingu varði og var af þeim sökum kröfu kærenda um ógildingu hafnað .